CELEX: 32011R0259
Language: fi
Date: 2011-03-16 00:00:00
Title: Komission asetus (EU) N:o 259/2011, annettu 16 päivänä maaliskuuta 2011 , neuvoston asetuksen (EY) N:o 1234/2007 soveltamista koskevista yksityiskohtaisista säännöistä vilja-alan tuontitullien osalta annetun asetuksen (EU) N:o 642/2010 muuttamisesta

17.3.2011   
            
            
               FI
            
            
               Euroopan unionin virallinen lehti
            
            
               L 70/31
            
         KOMISSION ASETUS (EU) N:o 259/2011,
   annettu 16 päivänä maaliskuuta 2011,
   neuvoston asetuksen (EY) N:o 1234/2007 soveltamista koskevista yksityiskohtaisista säännöistä vilja-alan tuontitullien osalta annetun asetuksen (EU) N:o 642/2010 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 143 artiklan yhdessä sen 4 artiklan kanssa,
   sekä katsoo seuraavaa:
   
               (1)
            
            
               Neuvoston asetuksen (EY) N:o 1234/2007 soveltamista koskevista yksityiskohtaisista säännöistä vilja-alan tuontitullien osalta 20 päivänä heinäkuuta 2010 annetun komission asetuksen (EU) N:o 642/2010 (2) 5 artiklassa säädetään tekijät, joiden perusteella määritetään asetuksen (EY) N:o 1234/2007 136 artiklan 2 kohdassa tarkoitetut edustavat cif-tuontihinnat asetuksen (EU) N:o 642/2010 2 artiklan 1 kohdassa tarkoitetuille viljoille.
            
         
               (2)
            
            
               Vaikka asetuksen (EU) N:o 642/2010 2 artiklan 1 kohdassa ja 5 artiklan 1 kohdassa viitataan korkealaatuiseen tavalliseen vehnään, mainitun asetuksen liitteeseen III sisältyvät myös keski- ja heikkolaatuisen tavallisen vehnän noteerauspörssit ja viitelajikkeet. Johdonmukaisuuden vuoksi on aiheellista poistaa mainitusta asetuksesta keski- ja heikkolaatuisen tavallisen vehnän noteeraukset ja lajikkeet.
            
         
               (3)
            
            
               Sen vuoksi asetusta (EU) N:o 642/2010 olisi muutettava.
            
         
               (4)
            
            
               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EU) N:o 642/2010 liite III tämän asetuksen liitteellä.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 16 päivänä maaliskuuta 2011.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 299, 16.11.2007, s. 1.
   
      (2)  EUVL L 187, 21.7.2010, s. 5.
   
      LIITE
      
         
            ”LIITE III
            
               Noteerauspörssit ja viitelajikkeet
            
            
                        Tuote
                     
                     
                        Tavallinen vehnä
                     
                     
                        Durumvehnä
                     
                     
                        Maissi
                     
                     
                        Muu rehusiemen
                     
                  
                        Vakiolaatu
                     
                     
                        Korkea
                     
                     
                         
                     
                     
                         
                     
                     
                         
                     
                  
                        Pörssinoteerauksessa käytettävä viitelajike (tyyppi/aste)
                     
                     
                        Hard Red Spring nro 2
                     
                     
                        Hard Amber Durum nro 2
                     
                     
                        Yellow Corn nro 3
                     
                     
                        US Barley nro 2
                     
                  
                        Pörssinoteeraus
                     
                     
                        Minneapolis Grain Exchange
                     
                     
                        Minneapolis Grain Exchange (1)
                        
                     
                     
                        Chicago Board of Trade
                     
                     
                        Minneapolis Grain Exchange (2)
                        
                     
                  
      
      
         (1)  Jos edustavan cif-tuontihinnan laskemiseksi ei ole saatavissa lainkaan noteerauksia, käytetään Amerikan yhdysvalloissa julkisesti käytettävissä olevia edustavimpia fob-noteerauksia.
      
         (2)  Jos edustavan cif-tuontihinnan laskemiseksi ei ole saatavissa lainkaan noteerauksia, käytetään Amerikan yhdysvalloissa julkisesti käytettävissä olevia edustavampia fob-noteerauksia.”